**Juhatuse koosolek toimus 20.03.23, SKK kontoris, Torni tn 1, Kuressaares.**

**Koosolek algas kell 14.30 ja lõppes kell 16.30**

**Protokoll**

Koosolekust võtsid osa hääleõigusega juhatuse liikmed: Koit Kelder, Krista Riik, Tiina Jõgi (veebis), Jaanika Tiitson, Tiina Luks (veebis).

Puudus: -

Koosolekul osalesid hääleõiguseta: Terje Aus, Sulvi Munk, Hanna Saar

Koosolekut juhatas Koit Kelder ja protokollis Terje Aus

|  |
| --- |
| Teemad:  - Liikmeks astumise avaldus (EHKAS);  - Vihmavarjuprojektide taotlused (Terje ja Hanna saadavad);  - Märgise EHTNE Saaremaa toode statuudi värskendamine (lisas);  - LINC 2029 Saaremaal;  - Uue strateegiaga seonduv;  - Muud teemad |
| **1)** **Liikmeks astumise avaldus;**  8. märtsil saatis meie ühingu liikmeks astumise avalduse EESTI TÕUGU HOBUSE KASVATAJATE JA ARETAJATE SELTS MTÜ. Selts on registreeritud Muhusse Hellamaale, kuid ühing tegutseb üle Eesti.  Juhatus palus kontoril võtta ühingu esindajatega ühendust ja uurida liitumise põhjuseid ja tagamaid. Otsus tehakse järgmisel korral.  2) **Vihmavarjuprojektide taotlused (Terje ja Hanna saadavad);**  **- MTÜ Tulevik** taotlus noorte purjetajate treeningreisiks Sloveeniasse.  Taotlust arutati ka eelmisel koosolekul ning Hanna küsis taotlejalt tegevuste osas täpsustusi.  **OTSUS: Tegevused noortele on väga olulised, kui treeningreis Sloveeniasse ei ole selle meetme eesmärkidega kooskõlas. Kui sündmus toodaks siia, oleks meetme eesmärgipärane – saaksime toetada.**  **Otsuse poolt hääletasid kõik juhatuse liikmed.**   * **Karala KAS**   Munadepühade trall Karalas, suunatud lastele ja peredele. Päeva jooksul on planeeritud erinevad tegevused - lihavõtete ja ülestõusmispühade traditsiooni tutvustamine, erinevad mängud, võistlused, töötoad nii külamajas sees kui ka väljas.  Kulu on külamaja/platsi rent, joonistustarvete soetamine, kanamunade soetus, küpsetiste töötuba.  **OTSUS: Toetada tegevusi eelarves toodud summa ulatuses.**  **Otsuse poolt hääletasid kõik koosolekust osavõtjad.**   * **Laimjala Lood MTÜ**   Tegevuste eesmärk taotluses toodud info alusel on luua põhjalik ülevaade Kuivastu – Kuressaare ajaloolise postitee ääres asuvatest pärand-, kultuuri-, elamus- ja toiduteenust pakkuvatest paikadest/ettevõtetest.  Kaugem eesmärk (visioon) onkoondatud materjalide põhjal luua interaktiivne audiolugudega turismikaart, raamat, ühtne viidasüsteem jne, mis on kättesaadav, hariv ja elamust pakkuv lahendus nii saarlastele kui saare külalistele.  Antud projekti raames planeeritud tegevused on Postitee ülevaate koostamine, intervjuuküsimustiku koostamine, kohtumised (u 40), andmekogumi analüüs ja väljundite loomine ja salvestamine. Tegevused toimuksid aprill 2023-juuni 2024.  Tegevuste elluviimiseks planeeritud eelarve on 9380 eur, millest soovitakse saada toetust 8064 eur (86%).  Kuna soovitav toetussumma on meie meetme eelarve kontekstis väga suur, arutas juhatus teemat põhjalikult.  Algatus on ok, potentsiaal on olemas.  Planeeritav periood on väga pikk, ning ei ole arusaadav, millise tulemusega antud tegevused lõpevad. SKK peab saama projekti tegevuste lõppedes mingi tulemuse, millest PRIAle aru anda ning mis oleks kasutatav ka juhul, kui järgmist etappi antud tegevusele ei tulegi.  Võimalusena võiks kaaluda Leader taotlusvooru alguseni septembris teha kuni 4-kuuline pilootprojekt, näiteks ühe geograafilise piirkonna kohta. Piloodi käigus teha kaardistus, hinnata maht, tulemused kajastada nt selle projekti jaoks loodud veebilehel.  Soovitame projekti esimese tegevusena planeerida huvilisi ergutava projekti kävitamise sündmuse – tuua võimalikud huvilised kokku, teha väike ülevaade ajaloost, projekti eesmärkidest ning panna üheskoos koos kokku visiooni kirjeldus ja tegevusplaan, luua võrgustik.  **Otsust seekord ei tehtud ning juhatus soovitas leppida kokku kohtumise taotlejaga Teamsis, et teemat arutada.**  **3) Märgise EHTNE Saaremaa toode statuudi värskendamine (lisas);**  Statuut saadeti juhatuse liikmetele tutvumiseks ning vaadati üheskoos üle koosoleku käigus.  Eelmine versioon on tehtud 6-7 a tagasi ja see ei olnud SKK juhatuse poolt kinnitatud. Selle puuduseks oli eelkõige see, et märgise saamise tingimused ja ettevõtte kohustused ei olnud hästi välja toodud.  EHTSA võrgustiku koordinaatori Sulvi sõnul on praegu statuudis toodud välja väärtuspõhimõtted – kui ettevõttel neid pole või ta neid ei täida, siis saab see olla aluseks märgise andmisest keeldumiseks.  Statuut vaadati üle ja tehti veel mõned muudatused.  **OTSUS: Kinnitada märgise EHTNE Saaremaa statuut.**  **Otsuse poolt hääletasid kõik juhatuse liikmed.**  **4) LINC 2029 Saaremaal?**  Kontor on teemat pisut eelnevalt uurinud ning saanud teadmise, et LINC toimub igal aastal erinevates riikides. Kristiina TASist: „Osalejate arv on viimasel ajal olnud sinna 300 juurde, kulud saab kaetud valdavalt osalustasudest, maaeluvõrgustik on ka eelarveliselt panustanud ja korraldavad tegevusgrupid on ka rahaliselt panustanud, nt Tartu LINCi puhul panime meie ca 30 000€ ise koos Lõuna-Eesti tegevusgruppidega. Euroopa ja ELARDi poolt otseselt rahastust ei tule, kuigi, kui mingi ELARDi seminar toimub LINCi raames, siis see oleks võimalik. LINCil on oma kindel programm - seminarid, sport, õppereisid. Muid suuremaid nõudeid ei ole“.  **Juhatuse arvamuse kohaselt on valmisolek arutada teemat LINCi korraldamiseks 2029. aastal Saaremaal.**  **5) Uue strateegiaga seonduv**  Reedel toimus arengustrateegia arutelu, mille tulemusena jõudsime kenasti edasi.  Vaatasime üle strateegias kirjeldatud projektide hindamise osa, kogukonna arengu ja elukeskkonna meetme ning suurpojektide meetme.  **6) Muud teemad**  Kohapeal teemasid ei algatatud.  **Järgmine juhatuse koosolek SKK kontoris**  3. aprill kl 13-15 juhatuse koosolek  5. aprill kl 15 ESF+ arutelu  Koosoleku juhataja Protokollija  Koit Kelder Terje Aus |